28. ΑΠΟΦΑΣΗ ΥΠΟΥΡΓΟΥ ΕΜΠΟΡΙΚΗΣ ΝΑ ΥΤΙΛΙΑΣ Αριθ. 1117.3.22/1/92 της 11 Ιουν./7 Ιουλ. 1992 (ΦΕΚ Β΄ 434)  Είσπραξη των εφάπαξ και τακτικών συνδρομών υπέρ του ΝΕΕ από τις Λιμενικές και προξενικές Αρχές. Έχοντας υπόψη: 1.Το άρθρ. 27 παρ. 2 του Ν.Δ. 887/1966 «περί κωδικοποιήσεως των περί Ναυτικού Επιμελητηρίου της Ελλάδος ισχυουσών διατάξεων (Κ.Ν. 4512/66 ΦΕΚ 231 Α΄/66). 2.Την αριθ. 1117.3-2.2/1/88/23.11.88 Απόφαση ΥΕΝ. 3.Το άριθ. 2952/2.10.1990 έγγραφο του ΝΕΕ και την αναφερόμενη σ’ αυτό γνωμοδότηση αριθ. 3/5.3.90 του Δ.Σ. του ΝΕΕ. 4.Το αριθ. 1482/26.5.92 έγγραφο του ΝΕΕ, αποφασίζουμε: 1.Η παρ. 8 της αριθ. 1117.3-2.2/1/88/23.11.88 Απόφασης ΥΕΝ αντικαθίσταται ως κατωτέρω: «8.Η είσπραξη των ετησίων τακτικών συνδρομών υπέρ του ΝΕΕ για τα υπαγόμενα σε αυτό πλοία που δεν έχουν πλήρωμα, καθώς και της εφάπαξ εισφοράς για όλα τα πλοία, θα γίνεται με μέριμνα του ΝΕΕ, είτε απευθείας από αυτό, είτε μέσω των Λιμενικών και Προξενικών Αρχών». 2.Προκειμένου περί επαγγελματικών σκαφών αναψυχής που δεν εφοδιάζονται με ναυτολόγιο δεν θα χορηγείται – ανανεώνεται η άδεια εκτελέσεως περιηγητικών πλόων αν δεν έχουν εξοφλήσει τις προς το ΝΕΕ εισφορές τους. 3.Η παρούσα ισχύει από τη δημοσίευσή της στην Εφημερίδα της Κυβερνήσεως. Η άνω απόφαση διατηρήθηκε σε ισχύ μετά την κατάργηση της 1117.3-2.2./1/88/88 απόφ. Υπ. Εμπορικής Ναυτιλίας, ανωτ. αριθ. 27, από την 1117.3-2.2/1/93 (ΦΕΚ Β΄ 232), κατωτ. αριθ. 29. 